1% #PAYINGMILKFORWARD projek skop af in die Wes-Kaap - ProAgri
1% #PAYINGMILKFORWARD projek skop af in die Wes-Kaap
by Specialist Writer 30th June 2020, 5:38 pm 65 Views 0 Comments
Minister Ivan Meyer, Estelle Veldman, Connie Fagan, Philip Blackenberg, dr Mogale Sebopetsa, Med
Die Wes-Kaap se Departement van Landbou het op ’n versoek om bydraes gereageer deur ’n donasie van melk ter waarde van R100 000 te maak (R50 000 elk van hul navorsingsmelkerye by Elsenburg in Stellenbosch en Outeniqua in George).
Dr. Ivan Meyer, minister van Landbou in die Wes-Kaap, het uitgewy oor die bestuur van die pandemie in die provinsie. Dit behels dat die verspreiding van die virus vertraag word, asook humanitêre noodleniging en steun, wat ’n positiewe uitwerking sal hê op die proses van ekonomiese herstel. Hy het ook aangekondig dat hy en dr. Mogale Sebopetsa deur die kabinet aangewys is om leiding te neem ten opsigte van die strategie vir die COVID-19-brandpunte in die Wynland-gebied.
“Daar is een miljoen mense in die Wynlande, ’n baie belangrike streek in die Wes-Kaap,” sê dr. Meyer. Hy het die MPO bedank vir hul bydrae en genoem dat deernis, waardigheid en menslikheid die belangrikste is in hierdie uitdagende tyd. Philip Blanckenberg, MPO-verteenwoordiger in die Wes-Kaap, het bevestig dat dit hulle doelwit is om ’n bydrae te maak aan diegene wat ’n bestaanstryd voer en min of geen kos het om te eet nie.
“Die melkbedryf is in baie opsigte nie negatief geraak deur die pandemie nie en is dus in ’n voordelige posisie om te kan help. Melkprodusente is ook dankbaar dat die voedingswaarde van ons produk mense se immuunstelsels versterk en gesondheid bevorder,”sê Blanckenberg. Die idee om 1% van produsente se melk te skenk het by die MPO ontstaan weens die grootskaalse armoede en onvoldoende toegang tot voedsel as gevolg van die pandemie.
Voor die 1% projek het produsente reeds melk aan verskeie projekte geskenk, en hulle vergroot nou hul bydrae weens die pandemie. Blanckenberg het die produsente en die Wes-Kaapse Departement van Landbou bedank vir hul ruimhartige skenkings. Hy het ook almal by die die departement bedank vir die rolle wat hulle in hierdie projek speel, asook die kabinet vir die goeie vordering wat hulle maak om die COVID19-pandemie te stuit Blanckenberg het ook erkenning gegee aan die rol van voedselverwerkers in die voedselketting, en aan hul betrokkenheid by die projek. “Ons bedank graag verwerkers soos Lactalis en Nestlé vir die verwerking van melkdonasies.”
Lactalis sal die melk van die Departement van Landbou se Elsenburg-melkery verwerk, en Nestlé sal dié van die Outeniqua-melkery verwerk. Connie Fagan, bestuurder van Regsrisiko en Voldoening by Lactalis SA (voorheen bekend as Parmalat SA) sê Lactalis steun die department se poging, en dat daar saamgewerk moet word om gemeenskappe te ondersteun. Lactalis sal die melkmassa verwerk tot verpakte melk en jogurt, en sal van hul eie produkte byvoeg voordat dit aan Shiloh gelewer word vir verspreiding aan behoeftiges.
Shiloh se doelwit is om ’n volhoubare en menswaardige verskil te maak in die lewens van diegene wat die kwesbaarste is, en om hu ul organisasie so te bestuur dat die gemeenskap die maksimum voordeel trek uit skenkerbydraes.
“Ons voorsien 33 instansies van tussen 2 000 en 3 000 warm, voedsame maaltye per dag, en is ideal geposisioneer tussen die ontvangers (wat die hart van ons projekte is) en die skenkers (wat in hierdie mense se behoeftes voorsien),” sê Veldman.
“Dankie dat u ons hande sterk en ons help om op menswaardige wyse ’n diens te lewer aan diegene wat dit nodig het,” sê Veldman.
Bron: Porchia Adams, pH Comms, MPO
MPO stel nuwe hoof-ekonoom aan
Previous article Toenemende plaasaanvalle in VS: Boere moet hul paraatheid opskerp
Next article ‘n La Nina-verskynsel lyk positief vir die somerreënval-streke
‘n La Nina-verskynsel lyk positief vir die somerreënval-streke